قوزیی قیبریس تورک جمهوریتی باش ناظیری‌نین معاوینی و خاریجی ایشلر ناظیری کودرت اؤزارسای قوزیی قیبریس تورک جومهوریتی قورولماسی‌نین 36-جی ایلدؤنومونده قیبریس روم طرفینده بایراغین یاندیریلماسینا رئاکسیا گؤسترمه‌ین قیبریس روم رهبرلیگینی و سیاسی پارتی‌لری تنقید ائتدی.
اؤزارسای شخصی  تویتر صحیفه‌سینده روم ایداره‌سی و سیاسی پارتی‌لرین حادثه قارشی‌سینداکی موضع لرینی تنقید ائده‌رک، "قیبریس روم سیاسی پارتی لرینین و روم لیدری‌نین سس‌سیز قالما‌لاری دیقت چکیجی‌دیر" دئیه بیلدیردی.
قوزیی قیبریس تورک جمهوریتی بایراغی‌نین یاندیریلماسینا اعتراض ائتمه‌مه‌ین حادثه‌نی تصدیق ائتمک معناسینی داشییاجاغینا دایر خبردارلیق ائدن اؤزئرسای دئییب: "اصلینده تهلوکه‌لی اولان قیبریس تورک‌لرینی هدف آلان بو جور حرکت‌لرین سس‌سیز قالا‌راق تصدیقلنمه‌سی‌دیر. خصوصیله حؤرمت‌لی (روم لیدر) نیکوس آناستاسیادیس بو حادثه‌لر قارشی‌سیندا بون‌لاری قینایان، دوزگون اولمادیغینی سؤیله‌ین آچیقلاما یایمادیغی و زوراکی‌لیغی تشویق ائدن بو رفتارلارا قارشی تدبیر گؤرولمه‌دیگی مدتجه قیبریس-دا موجود اعتیمادسیزلیق موحیطی درینلشر. حؤرمت‌لی آناستاسیادیسی مسئولیت‌لی رفتار ائتمه‌یه دعوت ائدیرم. اونون سس‌سیز قالماسی‌نین نتیجه‌سی خئیرلی اولمایا‌جاق".
